b'\n_START_ARTICLE_\nPoljana (Tuzla, BiH)\n_START_SECTION_\nPovijest\n_START_PARAGRAPH_\nPoljana je zajednica u Kiseljaku kod Tuzle. U njoj je podosta osoba \xc4\x8diji su preci do\xc5\xa1li iz Italije. Dio doseljenika naselio se u rubnim dijelovima Tuzle, a jedna obitelj (Piccolotti) na podru\xc4\x8dje Kiseljaka. Doseljenici su inicirali izgraditi crkvu. Prema sa\xc4\x8duvanoj predaji, jer arhivskih podataka nema, sagradili su ju mjesni Talijani. Sagra\xc4\x91ena je crkvica, koja je zbog dotrajalosti materijala vi\xc5\xa1e puta bila obnavljana.  Katoli\xc4\x8dko groblje \xc4\x8desto je bilo na meti vandala. Prvi je bio 2007. kad su uhi\xc4\x87eni po\xc4\x8dinitelji. Od 27. prosinca 2013. do 9. sije\xc4\x8dnja 2014. u Hrvatskoj Poljani triput je oskrnavljeno katoli\xc4\x8dko groblje. Nepoznati po\xc4\x8dinitelji oskrnavili su grobove, kipovi, vaze. Dnevni avaz je prenio vijest o tom napadu na ba\xc5\xa1tinu tuzlanskih Hrvate, jednom od niza pritisaka Hrvata tog dijela Federacije BiH u godinu dana. Zanimljivi dio vijesti je \xc5\xa1to je to prenijela srpska agencija Srna, a ne probo\xc5\xa1nja\xc4\x8dka agencija Anadolija niti hrvatska HINA._NEWLINE_Poljana je danas dio Mjesne zajednice Kiseljak.\n_START_SECTION_\nKultura\n_START_PARAGRAPH_\nU Hrvatskoj Poljani je crkva sv. Dominika._NEWLINE_Mjesno groblje je katoli\xc4\x8dko groblje Sv. Josipa Radnika, koje je na teritoriju \xc5\xbeupe Moran\xc4\x8dani._NEWLINE_2017. godine kroz nekoliko radnih akcija mje\xc5\xa1tani su po\xc5\xa1li u projekt obnove i izgradnju ograde ograde crkvenog dvori\xc5\xa1ta. Prvi dio ograde, na kojoj je kapija, mje\xc5\xa1tani su radili 2016. jer je je bila u lo\xc5\xa1em stanju. Prije je bila ozidana kamenom i ure\xc5\xa1ena drvom. Drvnu gra\xc4\x91u godinama jsu izjedali vanjski utjecaji. Pristupilo se zamjeni drvne gra\xc4\x91e. 2017. godine zapo\xc4\x8deti su radovi radi zamjene ograde i na ostalim stranama crkvenog dvori\xc5\xa1ta.'